ഗുരുവായൂര് ക്ഷേത്രത്തില് വൃശ്ചികം ഒന്ന് മുതല് ഭക്തരെ നാലമ്ബലത്തില് പ്രവേശിപ്പിക്കും ഗുരുവായൂര്: ഗുരുവായൂര് ശ്രീകൃഷ്ണ ക്ഷേത്രത്തില് വൃശ്ചികം ഒന്ന് മുതല് ഭക്തരെ ദര്ശനത്തിനായി നാലമ്ബലത്തില് പ്രവേശിപ്പിക്കാന് ദേവസ്വം ഭരണസമിതി തീരുമാനിച്ചു. കൊവിഡ് നിയന്ത്രണങ്ങളില് സര്ക്കാര് ഇളവ് പ്രഖ്യാപിച്ച സാഹചര്യത്തിലാണിത്. കൊവിഡ് മാനദണ്ഡം പൂര്ണമായും പാലിച്ച് വൃശ്ചികം ഒന്നിന് പുലര്ച്ചെ അഞ്ചിന് പ്രഭാത ഭക്ഷണം മുതല് പ്രസാദ ഊട്ടും പുനരാരംഭിക്കും. വെര്ച്വല് ക്യൂ മുഖേനയാണ് നാലമ്ബലത്തിനകത്ത് ദര്ശനം അനുവദിക്കുക. ഇതിനായി ഓണ്ലൈന് ബുക്കിംഗ് തുടരും. കൊവിഡ് പ്രോട്ടോക്കോള് പ്രകാരം നിയമതടസമില്ലെങ്കില് കുട്ടികളുടെ ചോറൂണ്, തുലാഭാരം എന്നിവയും വൃശ്ചികം ഒന്നിന് തുടങ്ങും. ക്ഷേത്രസന്നിധിയില് നടക്കുന്ന വിവാഹങ്ങള്ക്കും നിയന്ത്രണങ്ങളില് ഇളവ് അനുവദിച്ചിട്ടുണ്ട്. വിവാഹ മണ്ഡപത്തില് അനുവദിക്കുന്ന 10 പേര്ക്കു പുറമേ മണ്ഡപത്തിന് താഴെ 10 പേര്ക്കും 4 ഫോട്ടോഗ്രാഫര്മാര്ക്കും അനുമതി നല്കും. ദേവസ്വം ഭരണസമിതി യോഗത്തില് ചെയര്മാന് അഡ്വ. കെ.ബി. മോഹന്ദാസ് അദ്ധ്യക്ഷനായി. ദേവസ്വം കമ്മിഷണര് ബിജു പ്രഭാകര്, ഭരണസമിതി അംഗങ്ങളായ ചേന്നാസ് ദിനേശന് നമ്ബൂതിരിപ്പാട്, മല്ലിശേരി പരമേശ്വരന് നമ്ബൂതിരിപ്പാട്, എ.വി. പ്രശാന്ത്, കെ. അജിത്ത്, കെ.വി. ഷാജി, ഇ.പി.ആര്. വേശാല, അഡ്വ. കെ.വി. മോഹനകൃഷ്ണന്, അഡ്മിനിസ്ട്രേറ്റര് കെ.പി. വിനയന് എന്നിവര് സന്നിഹിതരായി.